Vyhodnotenie opakovaného pripomienkového konania
k návrhu zákona o nelegálnej práci a nelegálnom zamestnávaní a o zmene a doplnení niektorých zákonov

Rezort
	
Pripomienka
	
Typ	
Vyh.	
Spôsob vyhodnotenia	
Poznámka	
						
Ministerstvo dopravy, pôšt a telekomunikácií SR	K čl. I
K § 5 ods. 5
Odporúča špecifikovať fyzickú osobu, ktorá je povinná predložiť kontrolnému orgánu doklad.

K § 7
Odporúča zaviesť v § 5 povinnosť kontrolného orgánu vyhotoviť protokol o výsledku kontroly.

    O

O	

N

N	

Špecifikácia fyzickej osoby, ktorá je povinná predložiť kontrolnému orgánu doklad je definovaná v § 2 ods. 1 a 2. 

Povinnosť kontrolného orgánu vyhotoviť protokol o výsledku kontroly, v prípade porušenia všeobecne záväzných právnych predpisov je ustanovená v osobitných predpisoch. 		
	K čl. IV bod 3
Odporúča v písmene n) a následne v texte návrhu doplniť pred slová „útvaru Policajného zboru“ slovo „príslušného“.	
O

	
N	
Znenie ustanovenia v návrhu bolo doplnené na základe zásadnej pripomienky Min. vnútra SR v rámci pripomienkového konania.		
	K čl. VIII bod 4
Odporúča zvážiť použitie „krátkej textovej správy (SMS)“, vzhľadom na to, že sa dáva na úroveň faxu a elektronickej pošty (nemal by chýbať elektronický podpis).

	
O	
N	
Návrhom sa uľahčuje splnenie povinností zamestnávateľom v prípade, že nemajú k dispozícii  fax alebo elektronickú poštu.		
	K čl. X 
bod 2
Odporúča doplniť pred slová „útvaru Policajného zboru“ slovo „príslušného“,

bod 26
prehodnotiť odsek 1 a bližšie špecifikovať porušenie jednotlivých povinností, vzhľadom na to, že výška pokuty je vysoká a uvádza sa iba všeobecné porušenie povinností. (Následne upraviť body 5 a 6 návrhu).

O

O	

N

N	

Znenie ustanovenia v návrhu bolo doplnené na základe zásadnej pripomienky Min. vnútra SR v rámci pripomienkového konania.

Povinnosti účastníkov právnych vzťahov podľa zákona č. 5/2004 Z. z. o službách zamestnanosti... sú v tomto zákone definované v rámci príslušných ustanovení zákona. Navrhovaná výška pokuty je hornou hranicou.
		
Ministerstvo životného prostredia SR	K čl. I
K § 2 ods. 2
Odporúča zvážiť vypustenie písmena b). Nesplnenie oznamovacej povinnosti voči Sociálnej poisťovni nemožno považovať za nelegálnu prácu, ak zamestnávateľ založil so zamestnancom pracovnoprávny vzťah podľa Zákonníka práce (riešiť systémovejšími nástrojmi napr. v rámci zákona o sociálnom poistení).

K § 7
Odporúča vypustiť a riešiť len novelizáciou príslušných zákonov (o štátnej pomoci a o verejnom obstarávaní – identická obsahová zmena).
K čl. IV bod 1
Odporúča v § 2 ods. 1 písm. a) bod 5. na začiatku pred slová „právnych predpisov“ vložiť slová „všeobecne záväzných“. 

O

O

O

	

N

N

N	

Samotná pracovná zmluva predložená orgánu kontroly nepreukazuje, že zamestnanec odo dňa, ktorý je uvedený v pracovnej zmluve ako vznik pracovného pomeru nevykonával nelegálnu prácu.

Ide o precizujúcu právnu úpravu, ktorej účelom je upresniť právny vzťah založený  príslušným  ustanovením v článku I návrhu.

Použitá terminológia je zapracovaná v súlade s dikciou ustanovenia.		
	K čl. X bod 26
Odporúča v § 68a ods. 3 skrátiť subjektívnu lehotu na uloženie pokuty (oslabuje výchovný účinok).
	
O	
N	
Subjektívna lehota uvedená v návrhu zákona bola ustanovená aj vo všeobecne záväzných právnych predpisoch upravujúcich oblasť zamestnanosti (konkrétne zákon č. 387/1996 Z. z. o zamestnanosti v znení neskorších predpisov, ako aj zákon  SNR č. 83/1991 Zb....). Ich aplikácia nespôsobovala problémy. Určenie hornej hranice subjektívnej lehoty je dôvodné vzhľadom na možné preverovanie námietok ku kontrolným zisteniam.
 		
Ministerstvo vnútra SR	K čl. IV bod 6 a k čl. X bod 24
(§ 68 ods. 5)
Navrhuje podmieniť poskytnutie ochrany inšpektorovi práce (kontrolnému orgánu) len z dôvodov ohrozenia jeho života alebo zdravia (rovnako je riešené poskytnutie ochrany pri výkone rozhodnutia v § 73 zákona NR SR č. 171/1993 Z. z. o Policajnom zbore v znení neskorších predpisov).

Z	

A	

		
Ministerstvo hospodárstva SR	Odporúča z hľadiska jednotnosti právneho poriadku upraviť problematiku nelegálnej práce a nelegálneho zamestnávania v Zákonníku práce a nie v osobitnom zákone.

K § 2
Žiada prehodnotiť § 2 návrhu tak, aby nevytváral bariéry medzi zamestnávateľom a zamestnancom, ktorí po dohode môžu pružne reagovať na pracovnom trhu. (Za nelegálne zamestnanie sa môže považovať aj to, ak zamestnávateľ dá zamestnancovi pokyn na výkon práce iného druhu ako je uvedené v pracovnej zmluve, napr. záchranárske práce).

K § 3
Odporúča odseky vzhľadom na nadpis nahradiť jedným ustanovením napr. „Nelegálna práca a nelegálne zamestnávanie sa zakazujú“.

K § 4
Ustanovenie považuje za nepriamu novelizáciu zákona č. 81/1966 Zb.  o periodickej tlači... a zákona č. 147/2001 Z. z. o reklame....

K § 6 a 7
Ustanovenie § 6 považuje za deklaratórne a ustanovenie § 7 považuje za nepriamu novelu zákona č. 523/2003 Z. z. o verejnom obstarávaní a zákona č. 231/1999 Z. z. o štátnej pomoci... a preto je potrebné zákazy a obmedzenia riešiť v týchto osobitných právnych predpisoch.

Trvá na pôvodných pripomienkach uplatnených listom č. 514pk/2004-010 .
	O

Z

O

O

O	N

N

N

N

N

	Problematika nelegálnej práce a nelegálneho zamestnávania zasahuje aj do ďalších právnych vzťahov.

Rozpor k uvedenej požiadavke bol odstránený na rozporovom konaní dňa 9. 8. 2004, išlo len o vec výkladu. (Ak zamestnanec vykonáva práce mimo rámca jeho dohodnutého druhu práce a nemá naň uzatvorený pracovnoprávny vzťah, ide o nelegálne zamestnávanie v zmysle § 2 ods. 1 písm. a) návrhu zákona. 

Členenie ustanovenia považujeme za správne, nakoľko ide o dve samostatné skutkové podstaty.

Ide o povinnosť uloženú v súvislosti s odhaľovaním nelegálneho zamestnávania.

Z hľadiska komplexnej úpravy postihov za porušenie zákazu nelegálneho zamestnávania sa v § 6  návrhu zákona ustanovuje pokuta ako peňažný postih.
Článkami III a VII sa novelizujú príslušné ustanovenia predmetných zákonov.

		
Ministerstvo financií SR	K čl. I 
§ 5
Považuje za potrebné v odseku 5 uviesť odkaz na osobitný právny predpis, v ktorom sa definuje identifikačné číslo sociálneho zabezpečenia fyzickej osoby

K § 7 a k čl. III
Naďalej uplatňuje zásadný nesúhlas s navrhovaným nepriamym novelizovaním právnych predpisov upravujúcich podmienky poskytovania priamych aj nepriamych foriem štátnej pomoci a s navrhovanou novelou § 2 v článku III (rozpor s čl. 87 Zmluvy o založení ES). Odporúča riešiť problém uložením úlohy v uznesení vlády príslušným ministrom a predsedom ostatných ústredných orgánov štátnej správy.

O

Z	

A

A			
Štatistický úrad SR	K  čl. X bod 22
(§ 41a)
Žiada za slovo „pohlavie“ vložiť slová „ukončené vzdelanie“ na základe návrhu nariadenia Európskeho parlamentu a Rady o štatistike spoločenstiev v oblasti migrácie, štátneho občianstva a azylu – povinnosť poskytovať tento ukazovateľ.  

Z	

A			
Úrad pre verejné obstarávanie 	K čl. XII
Žiada upraviť dátum účinnosti čl. I § 7 a čl. VII „od 1. februára 2006“, vzhľadom na vzájomne dohodnutom posune v súlade s lehotou určenou na transpozíciu smerníc EÚ v oblasti verejného obstarávania.

K dôvodovej správe
Žiada rovnako upraviť aj účinnosť v osobitnej časti.
	
Z

Z	
A

A			
Úrad pre štátnu službu	K čl. I § 4
Nepovažuje uloženú povinnosť vydavateľom za účinný nástroj predchádzania nelegálnej práci, ani jej odhaľovania. (Sú aj iné spôsoby inzercie, na ktoré sa povinnosť nevzťahuje napr. internet).
	
O	
N	
Realizácia ustanovenia bude potrebná  najmä v prípadoch, ak text inzerátu naznačuje nelegálne zamestnávanie podľa  § 2 ods. 3 návrhu, pričom odhaľovanie inzerentov prostredníctvom internetu pri súčasných možnostiach je možné len, ak vznikne podozrenie z trestnej činnosti.
 		
Národný inšpektorát práce	K § 2 ods. 1 a 2
Odporúča zvážiť doplnenie definície nelegálnej práce aj o nelegálne podnikanie, ako aj doplnenie rozsahu definovania nelegálneho zamestnávania  o uzatváranie dohôd o prácach vykonávaných mimo pracovného pomeru, aj napriek tomu, že zamestnávateľ je povinný zabezpečovať prevažujúci predmet svojej činnosti zamestnancami v pracovnom pomere.

K § 5 ods. 1
V nadväznosti na ustanovenie § 2 ods. 2 písm. b) odporúča doplniť aj o Sociálnu poisťovňu. § 5 odporúča upraviť tak, aby kontrolná pôsobnosť inšpektorátov práce v oblasti nelegálnej práce a nelegálneho zamestnávania bola zameraná len na dodržiavanie pracovnoprávnych predpisov a zároveň priamo v návrhu zainteresovať na kontrole nelegálnej práce a nelegálneho zamestnávania ostatné príslušné kontrolné orgány. 
	
O

O	
N

N	
Požiadavka je nad rámec zákona. Postih fyzických osôb, ktoré podnikajú bez oprávnenia, je upravený v osobitných predpisoch. V súvislosti s doplnením rozsahu  definovania nelegálneho zamestnávania uvádzame, že pokiaľ zamestnávateľ uzatvorí na výkon druhovo určených opakovaných činností dohodu o prácach vykonávaných mimo pracovného pomeru, ide o porušenie povinností ustanovených v Zákonníku práce, ale aj v zákone o nelegálnej práci a nelegálnom zamestnávaní.

Kontrolné orgány vykonávajú svoju činnosť len v rozsahu svojej pôsobnosti. V príslušných ustanoveniach sa precizovala kontrolná pôsobnosť príslušných orgánov, ktoré sú oprávnené kontrolovať nelegálnu prácu a nelegálne zamestnávanie.

		
	K čl. V bod 8
Odporúča na základe eliminovania  možnosti zneužívania uzatvárania dohôd o vykonaní práce zamestnávateľmi  v písmene d) text vety za čiarkou doplniť o znenie: “a evidenciu pracovného času fyzických osôb vykonávajúcich práce na základe uzatvorenej dohody o vykonaní práce“. 

O

	
N	
Výsledkom dohody o vykonaní práce je výsledok práce, pričom nejde o závislú opakovanú (sústavnú) činnosť. Nemožno  teda viesť evidenciu pracovného času týchto fyzických osôb, lebo zamestnanec môže prácu vykonať aj doma a aj za pomoci rodinných príslušníkov.		
Konfederácia odborových zväzov SR	Požaduje, aby  novelizačné články obsahovali úpravy súvisiace výlučne  s nelegálnou prácou a nelegálnym zamestnávaním.
	O	N	Úpravy v novelizačných článkoch  v prevažnej miere súvisia s nelegálnou prácou a nelegálnym zamestnávaním, nakoľko táto problematika zasahuje aj do ďalších právnych vzťahov.
		
Úrad priemyselného vlastníctva SR	Upozorňuje, že v nadväznosti na § 3 návrhu absentuje úprava postihu za vykonávanie nelegálnej práce, § 6 a 7 upravuje len postih za porušenie zákazu nelegálneho zamestnávania, pričom všeobecná časť dôvodovej správy uvádza, že účelom návrhu zákona je okrem iného „ustanoviť postih v prípade porušenia zákazu vykonávania nelegálnej práce“.
	O	N	Úprava postihu za porušenie zákazu vykonávania nelegálnej práce je upravená ako skutková podstata priestupku v osobitnom predpise a sankciu je oprávnený uložiť kontrolný orgán podľa návrhu novely zákona č. 5/2004 Z. z.		
Sociálna poisťovňa	K čl. I
K § 4
Odporúča doplniť identifikačné údaje objednávateľa ponuky o názov a sídlo, ak je objednávateľom právnická osoba.

K § 5 ods. 5
Odporúča bližšie špecifikovať doklad-y, ktoré budú fyzické osoby povinné predložiť kontrolnému orgánu a doplniť odkaz na príslušné ustanovenie zákona o sociálnom poistení, ktoré definuje identifikačné číslo sociálneho zabezpečenia.

O

O	

A

A			
	K čl. V
Považuje za potrebné premietnuť návrh v čl. VI (zákon o vysokých školách) do § 214 Zákonníka práce (kto zodpovedá pri odbornej praxi za škodu spôsobenú študentovi).
	
O	
N	
Nakoľko ide o zodpovednostný občiansko-právny vzťah úpravu nie je možné premietnuť do Zákonníka práce.		
	K čl. VIII
Upozorňuje, že navrhované zmeny zákona o sociálnom poistení  znamenajú rozšírenie povinností Sociálnej poisťovne, čo vyvolá zvýšené finančné nároky, s ktorými sa v návrhu rozpočtu správneho fondu na rok 2005 nepočíta.

bod 1
Úpravu obsiahnutú v tomto bode považuje za duplicitnú s návrhom novely zákona o sociálnom poistení, ktorý je predložený na rokovanie NR SR. 

bod 3
Upozorňuje, že prihlasovanie poistencov do registra poistencov a sporiteľov starobného dôchodkového sporenia pred vznikom poistení, najneskôr pred začatím výkonu činnosti zamestnanca nemá oporu v pracovnoprávnych predpisoch, nakoľko samotným založením pracovnoprávneho vzťahu ešte nemusí prísť k jeho vzniku a k vzniku jednotlivých poistení. 

bod 4
Považuje plnenie oznamovacej povinnosti formou krátkej textovej správy bez jej písomného potvrdenia za nepostačujúce a poukazuje tiež na rozpor medzi navrhovaným textom       § 231 ods. 3 zákona č. 461/2003 Z. z. a odôvodnením tejto zmeny, ktoré sa uvádza v dôvodovej správe.

bod 5
Upozorňuje, že povinnosť úradu práce, soc. vecí a rodiny oznámi do registra poistencov a sporiteľov starobného dôchodkového sporenia zaradenie fyzickej osoby do evidencie uchádzačov o zamestnanie dňom prijatia žiadosti o sprostredkovanie zamestnania, nemá oporu v zákone č. 5/2004 Z. z. o službách zamestnanosti. Uchádzač podáva žiadosť o zaradenie do evidencie uchádzačov o zamestnanie a nie žiadosť o sprostredkovanie zamestnania a nemusí byť na základe žiadosti do evidencie zaradený, právne následky má až právoplatné rozhodnutie o vyradení z evidencie.
	
O

O

O

O

O	
N

N

A

A

ČA

	
V súčasnosti nie je možné odhadnúť prípadné zvýšené finančné nároky, avšak napr. za vystavovanie potvrdenia o dočasnej pracovnej neschopnosti  bude uhrádzať Ústredie práce, soc. vecí a rodiny. Konkretizácia spôsobu  úhrady nákladov sa musí riešiť dohodou medzi ústredím a Sociálnou poisťovňou. 

V prípade schválenia novely zákona o sociálnom poistení bude návrh v tomto bode upravený.

Lehoty na vydanie rozhodnutia v správnom konaní znamenajú síce obdobie právnej neistoty v čase od prijatia žiadosti občana o zaradenie do evidencie uchádzačov o zamestnanie, ale prioritou je odhalenie prípadného porušenia zákazu nelegálnej práce alebo nelegálneho zamestnávania aj u skupiny občanov, ktorí ešte nemajú právoplatné rozhodnutie. Tieto prípady sa budú verifikovať zo strany kontrolných orgánov v záujme zistenia objektívneho stavu v konkrétnom prípade.

		
	K čl. X
body  14, 19, 20 a 21
Odporúča, aby sa uchádzačom o zamestnanie nevystavovalo potvrdenie o dočasnej pracovnej neschopnosti – tlačivo určené Sociálnou poisťovňou, ale iné tlačivo, ktorého výrobu bude hradiť Ústredie práce, sociálnych vecí a rodiny, čo je nevyhnutné v súvislosti s určením podporného obdobia, nakoľko obdobia dočasnej PN sa nezapočítavajú do podporného obdobia. 

Odporúča upresniť, aký doklad o predpokladanom termíne pôrodu má predložiť uchádzačka o zamestnanie.

bod 23
Upozorňuje, že súčasný systém evidovania údajov o poklese pracovnej schopnosti občana neumožňuje poskytovanie údajov tak, aby bola zabezpečená navrhovaným ustanovením požadovaná funkcionalita a znenie ustanovenia nekorešponduje s § 7 ods. 3 v kontexte s § 4 ods. 1 zákona o ochrane osobných údajov, podľa ktorého možno poskytovať údaje o fyzických osobách bez ich súhlasu len vtedy, ak sa osobné údaje poskytujú na základe osobitného zákona.

O

O

O

	

N

N

N	

Časť uchádzačov o zamestnanie môže byť aj dobrovoľnými platiteľmi nemocenského poistenia a preto rozlišovanie tlačív nepovažujeme za správne. 
V návrhu zákona bod 14. je zadefinované, že náklady za vystavenie potvrdenia o dočasnej pracovnej neschopnosti bude uhrádzať Ústredie práce, soc. vecí a rodiny. Konkretizácia spôsobu refundácie nákladov za uchádzačov o zamestnanie, ktorí nie sú dobrovoľnými poistencami nemocenského poistenia  sa bude riešiť dohodou medzi ústredím a Sociálnou poisťovňou.

Postupuje sa obdobne, ako pri § 167 Zákonníka práce, ak zamestnankyňa nastupuje na materskú dovolenku.

Navrhovaným znením sa rozširuje povinnosť pre sociálnu poisťovňu poskytnúť z registra zamestnávateľov informácie, týkajúce sa zamestnávateľov, ktorí sú platiteľmi príspevkov do poistných fondov, nakoľko túto evidenciu úrady práce od nadobudnutia účinnosti zákona č. 461/2003 Z. z. úrady práce nemajú. V uvedenom prípade nepôjde o osobné údaje fyzickej osoby, pokiaľ nie je zamestnávateľom. 		

Spôsob pripomienkového konania:		
Zoznam oslovených subjektov:	Návrh zákona bol zaslaný 22. októbra 2004 na opakované pripomienkové konanie  predsedovi vlády SR, všetkým podpredsedom vlády SR, všetkým ministerstvám a ostatným ústredným orgánom štátnej správy, Inštitútu pre aproximáciu práva, Konfederácii odborových zväzov SR, Asociácii zamestnávateľských zväzov a združení SR, Republikovej únii zamestnávateľov SR a ďalším vybraným orgánom a inštitúciám. Termín ukončenia pripomienkového konania bol určený na 26. októbra 2004.	
Počet oslovených subjektov:	43	
Zaslali do stanoveného termínu:	33	
Zaslali po termíne:	0	
Vôbec nezaslali:	11	
Subjekty, ktoré nemali pripomienky:	16	
Počet vznesených pripomienok:	38	
Počet akceptovaných:	11 (z toho 1 čiastočne akceptovaná)	
Počet neakceptovaných, z toho počet zásadných:	27, z toho 1 zásadná	
                                                    ktoré subjekty:	Ministerstvo hospodárstva SR - pripomienka bola odstránená už na rozporovom konaní dňa 9. 8. 2004	
Rozporové konanie:	0	
Počet odstránených pripomienok:	0	
Počet neodstránených pripomienok:	0